Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18656

c) a FATO magassága felett meghatározott magasságban húzódó vízszintes külső éle merőleges a megközelítési felület középvonalára. 4.1.3 A belső él magassága megegyezik a helikopter biztonsági terület magasságával azon a ponton, ahol a megközelítési felület középvonala metszi a belső él egyenesét. 4.1.4 A megközelítési felület lejtsíkjait a felület középvonalával egybe eső függőleges síkban mérjék. Megjegyzés : Azon helikopter repülőterek esetében, amelyeket 2. és 3. teljesítmény osztályú helikopterek használnak, a megközelítési útvonalat úgy válasszák ki, hogy lehetővé tegye a biztonságos kényszerleszállás vagy az egyik hajtómű leállását követő leszállás végrehajtását. Minimális követelmény, hogy a 2007/70/II. szám kényszerleszállás a földön vagy vízen tartózkodó személyek és elhelyezett vagyontárgyak legkisebb mértékű veszélyeztetésével végrehajtható legyen. A kényszerleszállásra alkalmas területek biztosítsák, hogy a forgószárnyas légijárműben tartózkodó személyek sérülésének lehetősége a legkisebb legyen. Az ilyen területek alkalmasságának meghatározásakor vegyék figyelembe a környezeti körülményeket valamint a létesítményt várhatóan igénybe vevő leginkább mérvadó forgószárnyas légi-jármű típust. Átmeneti felület 4.1.5 Leírás A biztonsági terület oldala, valamint a megközelítési felület oldalának egy része mentén húzódó összetett felület, amely a belső vízszintes felületig vagy egy előre meghatározott magasságig felfelé és kifelé terjed. Megjegyzés : Lásd a 4-1. ábrát. 4.1.6 Jellemzők Az átmeneti felület határai a következők:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes